kardosdrur/scandi-wiki huggingface dataset:
Harridslev

Harridslev er en mindre by i Østjylland med . Harridslev er beliggende syv kilometer nordøst for Randers og tre kilometer vest for Støvring.

Byen ligger i Region Midtjylland og hører under Randers Kommune. Harridslev er beliggende i Harridslev Sogn.

Harridslev Kirke ligger i Harridslev.

Korshøjskolen, belliggende i Harridslev, har et elevtal på 382 elever (2020)

Kilder 

Byer i Randers Kommune
VM i bandy 2010 (kvinder)

Verdensmesterskabet i bandy for kvinder 2010 var det 5. VM i bandy for kvinder gennem tiden, og mesterskabet blev arrangeret af Federation of International Bandy. Turneringen blev afviklet på Marienlyst Kunstis i Drammen, Norge i perioden 24. – 27. februar 2010.

Mesterskabet blev for femte gang i træk vundet af Sverige, som i finalen besejrede Rusland med 3-2 efter sudden death. Lollo Elovsson afgjorde kampen til fordel for svenskerne med sit mål til 3-2 efter 6:37 minutter i sudden death. Bronzemedaljerne gik til værtslandet Norge, som i bronzekampen besejrede Canada med 3-2.

Resultater 

VM havde deltagelse af seks hold, som først spillede en indledende runde alle-mod-alle. Kampene afvikledes over 2 × 30 minutter med efterfølgende straffeslag i tilfælde af uafgjort. Sejre gav 2 point, uafgjorte 1 point, mens nederlag gav 0 point. Resultatet af straffeslagskonkurrencer anvendtes kun til at afgøre indbyrdes rangering ved pointlighed mellem to hold.

De to bedste hold kvalificerede sig til finalen, hvor holdene spillede om guld- og sølvmedaljer. Nr. 3 og 4 mødtes i bronzekampen, mens de to sidste hold spillede placeringskamp om 5.-pladsen.

Indledende runde

Finale- og placeringskampe

Kilder / eksterne henvisninger 
Чемпионат мира среди женских команд - 2010

Noter 

2010 (kvinder)
Sport i 2010
Sport for kvinder
Matthias Bagger

Matthias Olsen Bagger (født i Kristiansand i slutningen af 1600-tallet) var en dansk-norsk bibliotekar, søn af hører, til sidst sognepræst Ole Hansen Bagger. 

Bagger blev student fra Sorø Skole 1701 (18 eller 15 år gammel); påvirket af jesuitiske præster hos den franske gesandt i København gik han over til den katolske tro, opholdt sig nogle år ved jesuiterkollegiet i Strasburg, besøgte København, hvor han 1706 tog baccalaureusgraden. 

Bagger drog atter udenlands, blev underbibliotekar ved det kongelige bibliotek i Madrid, måtte forlade denne stilling og gik til Mexiko, hvor han opholdt sig 3 år. Senere blev han abbé og første aumonier hos grev Staremberg, kejserlig ambassadør i London; her trådte han ud af den katolske kirke og måtte opgive sin stilling. 

Som hans liv hidtil havde været uroligt og omflakkende, således vedblev det at være, han var ved 1725 bleven ansat som tolk ved det kongelige bibliotek i Paris, men optog sin løn og flygtede, senere var han i Italien. Af og til besøgte han Danmark, sidste gang, som det synes, 1740-42. 

Han besøgte da Holberg, og Hans Gram lod ham arbejde for sig med at oversætte Knytlinga Saga på latin. 1744 var han i London, hvorfra han indgav en ansøgning til Christian VI om at blive ansat ved Kongens Bibliotek i København, dog uden held. Hans senere skæbne så vel som hans dødsår er ubekendte.

Kilder 

 

Bibliotekarer fra Norge
Danskere i 1700-tallet
Personer fra Kristiansand
Mejlby (Randers Kommune)

Mejlby er en lille by i Østjylland med . Mejlby er beliggende fire kilometer nordvest for Harridslev og fem kilometer sydøst for Spentrup. Randers er beliggende otte kilometer syd for Mejlby.

Byen ligger i Region Midtjylland og hører under Randers Kommune. Mejlby er beliggende i sognene Linde Sogn og Harridslev Sogn.

Borgerforeningen og sammenhold i byen 
Mejlby Borgerforening blev stiftet 19. maj 2008 ved at lægge Mejlby Forsamlingshus og Mejlby Grundejerforening sammen.

Foreningens formål er at drive Mejlby Forsamlingshus og varetage borgernes fælles interesser ved bl.a. at repræsentere borgerne over for offentlige myndigheder.

Kilder 

Byer i Randers Kommune
Amerika (flertydig)

Amerika eller America har flere betydninger:
 Amerika – et dobbeltkontinent på den vestlige halvkugle
 USA – Amerikas Forenede Stater, et land i Nordamerika
 Amerika (album) – et musikalbum fra bandet tv·2
 Amerika (Hobro) – en bydel i Hobro, Hobro Sogn, Mariagerfjord Kommune
 Amerika (Skannerup Sogn) – en bebyggelse i Skannerup Sogn, Silkeborg Kommune
 Amerika (Rammstein) – en sang fra bandet Rammstein
 Amerika (roman) – en roman af Franz Kafka
 America (band) – et britisk-amerikansk folkrockband
 América Football Club – en brasiliansk fodboldklub
Cité Soleil

Cité Soleil (haitisk kreol: Site Soley) er et tæt befolket fattigkvarter nord for centrum i Port-au-Prince i Haiti. Det ligger mellem havnen og andre fattigområder. Dette slumområde er blandt de største på den vestlige halvkugle. Oprindelig var området tænkt som et billigt boligområde for arbejdere. Det anslås (2010), at her bor mellem 200.000 og 400.000 mennesker på et cirka fem kvadratkilometer stort område.

Området blev ikke så hårdt ramt af jordskælvet, der ramte Haiti 12. januar 2010, derimod var hjælpen længe om at nå frem til området.

Referencer

Eksterne henvisninger

Byer i Haiti
Ronald McDonald

Ronald McDonald er en maskot som blev skabt i 1963 for at gøre reklame for McDonalds. Afbildet som en venligsindet klovn som bor sammen med en mængde hamburger-relaterede væsner har han været været god til at sælge selskabets produkter, især Happy Meal sammen med flere andre maskotter som Grimace, Hamburglar, Birdie the Early Bird, og The Fry Kids.

Ifølge den amerikanske bog Fast Food Nation kender 96% af det amerikanske børn maskotten. Kun julenissen kunne flere børn genkende.

Ronald i verden 
Mange McDonald's-restauranter har statuer af klovnen i menneskelig størrelse, som oftest stående i entréen for at ønske besøgende velkommen eller siddende på en bænk, sådan at et barn kan sidde ved siden af ham eller på hans skød.

Der findes personer i kostume, som optræder som Ronald på sygehuse og lignende. Man har også sponsoreret Ronald McDonald-huse, hvor forældre kan overnatte, mens deres børn modtager behandling på et nærliggende hospital. I tv-reklamerne bor han i et fiktivt land ved navn McDonaldland, som dog er udfaset gennem årene.

I nogle lande i Asien har han andre navne end Ronald McDonald. I Japan hedder han f.eks. Donald McDonald, fordi japanerne har svært ved at udtale r'et i Ronald. I Kina bliver han kaldt McDonald Suksuk, som betyder noget i retning af Onkel McDonald.
Ronald Mcdonald er ikke længere så fremtrædende i Danmark. Tidligere sås han på reklamer og sodavand og måske som statue, men nu ses han sjældent.

Referencer 

McDonald's
Maskotter
Studenterrevy

En studenterrevy er en satirisk teaterform (typisk stykket sammen af forholdsvis korte sketches, sange og dansenumre) opført og udarbejdet af studerende på de videregående uddannelser. Det er studerendes version af den klassiske revygenre.

Skolekomedier stammer helt tilbage fra 1820, da Studenterforeningen blev stiftet i København og de første årlige komedier, som have karakter af revy spillede fra 1833, men blev først for alvor udbredt op igennem 1900-tallet..

Mange nuværende studenterrevyer er opstået indenfor de sidste 30 år.

Kendte Studenterrevyer

København 
 Kongelig Majestaits Acteurs
 FysikRevy^TM
 MBK Revy
 Smedierevyen

Århus 
 BSS-Revyen
 Ingeniørrevyen
 Kasernerevyen
 Medicinerrevyen
 Teologisk Julerevy
 Økonomisk revyforening
 Tågekammer revyen

Aalborg 
 Aalborg Studenterrevy

Kilder 

Revyer
Liberace

Wladziu Valentino Liberace (16. maj 1919 – 4. februar 1987), bedre kendt under sit efternavn, Liberace, var en verdensberømt amerikansk pianist og entertainer, som i 1950'erne – 1970'erne, (da Elvis Presley og The Beatles var på deres popularitetshøjde), var verdens højest betalte entertainer. Han var konservatorieuddannet pianist fra musikkonservatoriet i Wisconsin, USA.

Liberace, som blandt venner blev kaldt Lee og i familien lød navnet Walter, døde 67 år gammel. Han blev HIV-smittet og døde på grund af et svækket immunforsvar som følge af sygdommen AIDS.

Hæder 
Liberace har to stjerner på Hollywood Walk of Fame: En for 'Recording' på adressen 6527 Hollywood Blvd. og en for 'Television' på adressen 6739 Hollywood Blvd.

Eksterne henvisninger 

 Officiel hjemmeside (engelsk) 

Pianister fra USA
Hollywood Walk of Fame
Hilary Benn

Hilary James Wedgwood Benn (født 26. november 1953 i Hammersmith, London) er en britisk politiker, der siden 1999 har været valgt til Underhuset. Fra 2007 til 2010 var han landets minister for miljø, fødevarer og landdistrikter. Fra 2003 til 2007 var han udviklingsminister.

Hilary Benn er ud af en politikerfamilie; faderen er Tony Benn.

Poster i skyggeregeringen 
Fra maj 2010 til juni 2016 havde Hilary Benn poster i Labours skyggeregering. 

I 2010 var Hilary Benn skyggeminister for miljø, fødevarer og landdistrikter, i 2010–2011 var han skyggeleder af Underhuset, 2011–2015 var han skyggeminister for lokalsamfund og kommuner, i 2015 var han fungerede næstformand for oppositionen og fungerende skyggeførstesekretær for staten og i 2011–2015 han skyggeudenrigsminister.

Eksterne henvisninger 
 Hilary Benns hjemmeside

Landbrugsministre fra Storbritannien
Miljøministre fra Storbritannien
Skyggeledere af Underhuset
Personer fra London
Hammersmith

Hammersmith er et område i bydelen Hammersmith and Fulham i London, Storbritannien. Hammersmith er beliggende på nordsiden af Themsen, ca. 8 km. vest for Charing Cross.

Hammersmith er et af Londons kommercielle centre og rummer bl.a. indkøbscentre og domiciler for multinationale selskaber som Coca-Cola, The Walt Disney Company, L'Oréal og Sony Ericsson.

Området betjenes af to London Underground-stationer; begge kaldet Hammersmith. Den ene betjenes af Piccadilly line og District line, mens den anden betjenes af Hammersmith & City line og Circle line.

Geografi 
Området grænser op til Shepherd's Bush mod nord, West Kensington mod øst, Chiswick mod vest og forbindes via Hammersmith Bridge til Barnes mod sydvest.

Hammersmith and Fulham
Scott Brown

Scott Philip Brown (født 12. september 1959 i Kittery, Maine) er en amerikansk politiker, der fra 4. februar 2010 til 3. januar 2013 var valgt som senator for Massachusetts for Republikanerne. 

Scott er uddannet i jura fra Boston College og har arbejdet som advokat med speciale i ejendomsjura.

Han var delstatssenator i Massachusetts for Norfolk, Bristol & Middlesex fra 2004 og blev efter Ted Kennedys død nomineret som Republikanernes kandidat til Massachusetts' plads i senatet. Han vandt ved valget i januar 2010, hvilket betyder, at Republikanerne fremover vil kunne blokere forslag fra Demokraterne.

Ekstern henvisning 

Advokater fra USA
Medlemmer af Senatet i USA
Billy Dee Williams

Billy Dee Williams (født 6. april 1937) er en amerikansk skuespiller, som er mest kendt for at spille Lando Calrissian i Star Wars.

Eksterne henvisninger 

 

Skuespillere fra USA
Skuespillere i Star Wars
Personer fra New York
Afroamerikanere
Haitisk (sprog)

Haitisk, også kaldet haitisk kreol (kreyòl ayisyen), er et franskbaseret kreolsprog, der tales på Haiti, hvor det sammen med fransk er officielt sprog. Sproget er en blanding af fransk og diverse vestafrikanske sprog, bl.a. wolof og gbe-sprog som fon og ewe. Det er med sine ca. 14 mio. talere det største kreolsprog. Foruden Haiti tales det også i Den Dominikanske Republik, idet mange haitianere er emigreret hertil.

Haitisk har siden 1961 været anerkendt som officielt sprog takket være Felix Morisseau-Leroy. Fra uafhængigheden i 1804 til 1961 var fransk det eneste litterære sprog i landet. Haitisk har været sparsomt brugt i litteraturen, men brugen er stigende. Mange af de haitisktalende er tosproglige og taler også flydende fransk. 

Blandingssprog
Fransk sprog
Sprog i Haiti
Sri Jayawardenapura-Kotte

Sri Jayawardenapura-Kotte (, ) er Sri Lankas officielle administrative og politiske hovedstad med indbyggere. Byen ligger på Sri Lankas vestkyst og er naboby til Colombo, Sri Lankas økonomiske og kommercielle hovedstad.

Referencer

Eksterne henvisninger 

Byer i Sri Lanka
Hovedstæder i Asien
Jens Bircherod

Jens Bircherod er navnet på flere personer, blandt andre:

 Jens Bircherod (1623-1686) – professor i teologi
 Jens Bircherod (1658-1708) – biskop over Aalborg Stift
 Jens Bircherod (1664-1720) – biskop over Kristiansand stift
CARICOM



CARICOM, fork. for Caribbean Community and Common Market, (dansk: Det caribiske fællesskab og fællesmarked) er en international mellemstatslig organisation, der blev grundlagt med ikræfttrædelsen af Chaguaramas-traktaten 1. august 1973. Organisationen blev grundlagt af 13 mindre lande i Caribien, der alle var tidligere britiske kolonier. Senere har yderligere to lande tilsluttet sig. Fem lande er associerede medlemmer og syv har observatørstatus. Organisationen har sekretariat i Georgetown i Guyana.

Formålet med CARICOM var at etablere et fællesmarked a la Det Europæiske Fællesskab, en koordineret udenrigspolitik samt et samarbejde indenfor en række områder, bl.a. uddannelse, idræt og administration til gavn for medlemsstaternes borgere. Denne samordning havde ikke fundet sted siden Den vestindiske føderations opløsning i 1962. CARICOM's resultater har været begrænsede grundet store uenigheder mellem landene.

Medlemsstater 
 Antigua og Barbuda (1. maj 1974)
 Bahamas (4. juli 1983, ej medlem af fællesmarkedet)
 Barbados (1. august 1973)
 Belize (1. maj 1974)
 Dominica (1. maj 1974)
 Grenada (1. maj 1974)
 Guyana (1. august 1973)
 Haiti (3. juli 2002, provisorisk medlem fra 4. juli 1998)
 Jamaica (1. august 1973)
 Montserrat (1. maj 1974)
 Saint Kitts og Nevis (1. maj 1974)
 Saint Lucia (1. maj 1974)
 Surinam (4. juli 1985)
 Saint Vincent og Grenadinerne (1. maj 1974)
 Trinidad og Tobago (1. august 1973)

Associerede lande 
 Britiske Jomfruøer (2. juli 1991)
 Turks- og Caicosøerne (2. juli 1991)
 Anguilla (4. juli 1999)
 Caymanøerne (15. maj 2002)
 Bermuda (2. juli 2003)

Observatørlande 
 Aruba
 Colombia
 Den Dominikanske Republik
 Mexico
 De Nederlandske Antiller
 Puerto Rico
 Venezuela

Eksterne henvisninger 
 CARICOM's officielle hjemmeside

Etableret i 1973
Caribien
Internationale organisationer
Sans Souci-paladset

Sans Souci-paladset er et tidligere kongeligt slot på Haiti, der var residens for kong Henri den 1. (bedre kendt som Henri Christophe). Det er beliggende i byen Milot i provinsen Nord.

Byggeriet blev påbegyndt i 1810, og slottet stod færdigt i 1813. Navnet er fransk og betyder direkte oversat "uden bekymringer". Samme betydning ligger bag Sanssouci i Berlin og danske Sorgenfri Slot. Førstnævnte udgjorde desuden den arkitektoniske inspiration. 

Tæt ved slottet findes fæstningsværket Citadelle Laferrière, der blev opført efter dekret fra Henri Christophe for at imødegå en frygtet fransk invaasion. Henri Christophe begik selvmord på paladsets grund i 1820 og blev begravet i citadellet. 

Et alvorligt jordskælv i 1842 ødelagde en betragtelig del af paladset og den nærliggende by Cap-Haïtien. Paladset blev aldrig genopført. Siden 1982 har UNESCO haft ruinerne – og Citadelle Laferrière – på sin verdensarvsliste.

Bygninger, konstruktioner og anlæg i Haiti
Verdensarvsområder i Nord- og Sydamerika
Paladser
Jens Bircherod (1658-1708)

Jens Bircherod (15. januar 1658 i Odense – 6. december 1708) var en dansk biskop. 

Bircherod blev født i Odense. Hans far, Jacob Bircherod, var professor i teologi og hebraisk ved byens gymnasium. Han blev student 1674, teologisk kandidat 1676 og magister 1682. 

Samme år blev han Regensens viceprovst. I 1684-88 var han dens provst og skulle søge at fremme det videnskabelige liv blandt studenterne. 

1684 blev Bircherod professor i hebraisk ved universtitet, i 1692 professor i teologi der og ved det nyoprettede Ridderakademi i København. 

Bircherods studier spændte over et stort område. 1683-87 holdt han endog juriske forelæsninger ved universitet; men historien som arkæologi og adelshistorie havde hans hovedinteresse. 

Ikke så meget på grund af teologiske fortjenester som på grund af gode forbindelser blev han 1693 biskop over Aalborg Stift, hvilket embede han røgtede med nidkærhed til sin død. 

I anledning af den Thistedske besættelsessag (1696) idømtes han en bøde på 1000 rigsdaler, men kongen gav ham oprejsning ved at udnævne ham til dr. theol. 

Om hans lutherske rettroenhed vidner det kongelige forbud, han 1706 fik udstedt mod reformert gudstjeneste i Aalborg. 

Bircherods dagbøger, som i 50 kvartbind skildrer alle hans livs hændelser, er udgivne i udvalg af Christian Molbech (1846).

Eksterne henvisninger 
 Biografi i Dansk biografisk Lexikon

Biskopper over Aalborg Stift
Teologer fra Danmark
Danskere i 1600-tallet
Danskere i 1700-tallet
Personer fra Odense
Professorer fra Københavns Universitet
Punani

Punani har flere betydninger:

 Punanai, Sri Lanka, en lille landsby gjort berømt i 1920 af en mand-ædende leopard
 "Punani" – Jamaicansk patois betegnelse for vagina eller vulva, der anvendes som slang i amerikansk engelsk
 "Punani" – Hawaiiansk slang for "vagina" eller "vulva", stammer fra Hawaii ordet "puanani" som betyder "smuk blomst"
 "Punani" – er en brun bønne, som dyrkes i Himalaya. Den har en symbolsk værdi i religiøse ritualer, der holdes til ære for gudinden for frugtbarhed.
Fredrik Appel

Fredrik Appel (18. august 1884 på Rødding Højskole – 6. november 1962) var en dansk arkitekt.
Fredrik Appel var søn af højskolelærer, redaktør Mathias L. Appel (død 1916) og hustru Sofia f. Hansen (død 1929) og voksede op i et højskolemiljø. Han tog afgang fra Odense Tekniske Skole 1903 og fra Kunstakademiet 1913. Han modtog Statens Stipendium for Haandværkere 1908 og K.A. Larssens Legat 1910. For de midler var han i Tyskland og Østrig-Ungarn 1908 og i Tyskland og Italien 1910. Senere var han i Wien 1922 og 1926. 

Han blev dernæst ansat som ekstraarkitekt ved De danske Statsbaner under Heinrich Wenck 1916, blev arkitektassistent 1919, banearkitekt 1923 og afdelingsarkitekt 1946-49. Han var samtidig forstander for Taastrup Tekniske Skole og Taastrup Handelsskole 1928-39 og drev egen tegnestue 1920-44 i Taastrup og havde her og i Hedehusene et betydeligt byggeri, især borgerlige småvillaer. Appel eksperimenterede ikke, men lagde vægten på en veldisponeret plan og et fordringsløst ydre.

Han var Ridder af Dannebrog og Dannebrogsmand.

Han blev gift 20. september 1908 med Gerda, f. 25. oktober 1886 i Rødby, datter af etatsråd, borgmester Georg Sørensen (død 1916) og hustru Helga f. Simesen (død 1888).

Værker 

 Teknisk Skole i Taastrup (1915, udvidet 1922)
 Dorphs fabrik, Fredensvej 114, Taastrup (1916)
 Valbyvej 29, Taastrup (1916)
 Køgevej 31, Taastrup (1918)
 Hvidesten ved Køgevej (1919)
 Eget hus, Brorsonsvej 7, Taastrup (1920)
 Taastrup Skole, Skolevej 4 (1920 og 1924, udvidet 1929)
 Rødding Højskoles hovedbygning (1920)
 Ansgar Kirke i Hedehusene (1921 og tårn 1940)
 Hans Tausens Kirke og menighedshus i København (sammen med Kristen Gording, 1915-36)
 Mindesmærke på Kollekolle ved Bagsværd for proprietær Grut-Hansen (relief af billedhugger Carl Martin-Hansen)
 Hedehusene Skole (1927)
 Brorsonsvej 5, Taastrup (ca. 1930)
 Beboelsesejendom, Frederikssundsvej 312, Husum (1930-31)
 Beboelsesejendom Køgevej 2A, Taastrup (1935)

Kilder og eksterne henvisninger 
 Kraks Blå Bog 1957 
 Rikke Tønnes, "Fredrik Appel", i: Sys Hartmann (red.), Weilbachs Kunstnerleksikon, København: Rosinante 1994-2000.

Riddere af Dannebrog
Arkitekter fra Danmark
Danskere i 1900-tallet
Fredrik
Personer fra Sønderjylland (i Danmark)
Nyklassicistiske arkitekter
Ansatte i DSB
Personer i Kraks Blå Bog (afdøde)
Julia Voth

Julia Voth (født 16. maj 1985) er en canadisk-født skuespillerinde og model, som i øjeblikket bor i Los Angeles. Hendes modelkarriere har omfattet fotosamlinger og reklamer for brands såsom Calvin Klein og Shiseido. Hun er bedst kendt for sit motion capture-modelarbejde som Jill Valentine til Resident Evil-computerspilserien. Hun medvirkede også i actionfilmen Bitch Slap sammen med America Olivo og Erin Cummings. Voth har angiveligt skrevet en bog med digte, som venter på at blive udgivet, men en læk har allerede givet bagslag og beskyldninger om at hun blot kopierede X JAPAN's vision.

Fodnoter

Eksterne henvisninger 

 Official hjemmeside
 
 

Skuespillere fra Canada
Fotomodeller fra Canada
Peter Brodersen

Peter Brodersen (født 20. april 1978 i Roskilde) er en dansk selvstændig it-udvikler, og autodidakt specialist i kombinationen af Web 2.0 og GIS, og som sådan været citeret i medierne.
Han har etableret den danske kort-webservice findvej.dk og vedligeholdt den danske adresse-information på OpenStreetMap.
Han står også bag bibliotekspenge.dk,
og en dansk version af en såkaldt wiki-skanner.
Brodersen har organiseret sit arbejdsliv med en kort arbejdstid på 15-20 timer om ugen.
Brodersen er også blevet omtalt som en slags ophavsretsforkæmper, der kritiserer medier der bruger billeder og videoer ulovligt fra sociale medier.
Desuden har Brodersen stiftet det politisk parti Broderpartiet.

Referencer 

Personer fra Roskilde
Erhvervsfolk fra Danmark
Iværksættere fra Danmark
Christian Pontoppidan

Christian Pontoppidan (født 16. juni 1696 i Aarhus, død 1765) var en dansk præst, søn af stiftsprovst Ludvig Pontoppidan, broder til Erik Ludvigsen Pontoppidan.

Da Pontoppidan 10 år gammel havde mistet sin fader, og hans moder døde året efter, fik han stiftsprovsten i Viborg, Mads Trane, til formynder. Nu blev han taget ud af Århus Skole og sendt til sin halvbroder, Henrik Pontoppidan i Fredericia, af hvem han blev undervist og dimitteret til universitetet 1714.
 
Efter at have taget attestats 1716 blev Pontoppidan 1719 personel kapellan i Horne (ved Fåborg). 1722 blev han residerende kapellan i Nykøbing på Falster og 1726 sognepræst i Torkildstrup. Hans helbred tålte ikke klimaet på Falster, og han lod sig derfor 1736
forflytte til sognekaldet i Æbeltoft.

Der fra kom Pontoppidan allerede 1738 til Aarhus Frue Kirke, og endelig 1748 blev han stiftsprovst og præst ved domkirken, det samme embede, hans fader havde beklædt. 1752 fik han den teologiske doktorgrad for en afhandling om "elendighedens ovn" i Es. 48,10.

I øvrigt havde han en del håndskrevne arbejder liggende hos sig, men en tiltagende sygelighed og skyhed havde mod slutningen af hans liv helt nedbrudt hans arbejdskraft. I 4 år havde han J.E. Heilmann til hjælpepræst. En søn opnåede 1761 hans tilladelse til at lade trykke en traktat af ham om "Sjælens udødelighed"; den var udarbejdet 1723 og havde ligget færdig til udgivelse i 30 år.

Kilder 

 

Domprovster fra Danmark
Danskere i 1700-tallet
Christian
Artikler fra 1. udgave af Dansk biografisk leksikon
Efrem Zimbalist, Jr.

Efrem Zimbalist, Jr. (30. november 1918 - 2. maj 2014) var en amerikansk filmskuespiller, kendt for sine hovedroller i tv-serierne 77 Sunset Strip og The F.B.I. Han var også kendt som stemmen bag figuren Alfred Pennyworth i Batman: The Animated Series og dens mange spin-offs. Han var også stemmen bag Doctor Octopus i Spider-Man: The Animated Series.

Eksterne henvisninger 

 

Filmskuespillere fra USA
Personer fra New York
Jøder fra USA